Potrivit articolului 109 din Constitutie, presedintele poate suspenda un ministru impotriva caruia s-a deschis urmarirea penala. Daca este trimis in judecata, suspendarea intervine automat, a explicat Stanomir, duminica dimineata, la Digi TV.Exista insa temeiuri pentru ca presedintele sa dispuna suspendarea lui Darius Valcov? Ioan Stanomir spune ca: "Dupa parerea mea, avand in vedere natura faptelor, prezenta lui Darius Valcov in fruntea unui minister ca cel pe care il conduce nu se mai justifica. Este o incompatibilitatea legala si morala intre functia detinuta de Darius Valcov si luarea de mita in pungi, in cimitire. (...) Datoria presedintelui, ca garant al Constitutiei, este sa puna in miscare mecanismul pe care il are la dispozitie si sa dispuna suspendarea ministrului Finantelor".Dincolo de mecanismele legale, Ioan Stanomir evidentiaza dimensiunea morala a situatiei. "Este ca si cum lupul ar fi pus paznic la stana. Cred ca in orice tara europeana nici nu s-ar mai pune aceasta problema in termeni juridici, ci morali. Asta nu inseamna ca dl. Darius Valcov e considerat vinovat. Doar ca trebuie sa se distanteze de orice pozitie oficiala din care ar putea sa repete gesturi ca cele de care este suspectat".Intrebat daca crede ca Victor Ponta va lua atitudine in privinta suspendarii lui Darius Valcov, profesorul Stanomir s-a aratat sceptic: "Domnul Victor Ponta este in situatia in care ar putea sa colectioneze ministri sau fosti ministri cu probleme penale ai celui mai curat si necorupt guvern. Cred ca dl Victor Ponta nu va interveni in forta sa rezolve aceasta situatie care este una de caracter si incompatibilitate cu functia".In schimb, Ioan Stanomir crede ca datoria esentiala in acest moment ii revine garantului Constitutiei, domnului Klaus Iohannis. Cred ca presedintele Klaus Iohannis are macar datoria de a solicita premierului Victor Ponta remanierea lui Darius Valcov si, daca nu se pune nimic in miscare, sa apeleze la mecanismul de demitere pe care il are la dispozitie, de suspendare din functie a unui ministru asupra caruia s-a inceput urmarirea penala, conchide Stanomir.